הקרפטים המערביים הרומנים

[250px|ממוזער|שמאל|מפת הקרפטים ברומניה:בצד המערבי רואים בצורה מודגשת את הקרפטים המערביים הרומנים על שלוש הקבוצות שלהם: מצפון אל דרום:1- [הקרפטים המערביים של טרנסילבניה|הרי אפוסן,2- הרי פויאנה רוסקה ו3- הרי באנאט]]
**הקרפטים המערביים הרומנים** (ברומנית: **Carpaţii Occidentali româneşti** או **Carpaţii Occidentali**) הוא מושג גאומורופולוגי המציין חלק מהרי הקרפטים המשתרעים מחלקה המערבי של טרנסילבניה עד לחלק המזרחי והדרומי של חבל באנאט, בין הנהרות סומש וברקאו בצפון ובין הדנובה בדרום. יש להבחין ביניהם ובין "הקרפטים המערביים" (ברומנית: Carpaţii de vest), שם הנהוג במדינות קרפטיות אחרות לציין את החלק הצפון-מערבי של קשת הקרפטים בסלובקיה, הונגריה ופולין (למשל, בהונגרית -"הקרפטים הצפון-מערביים"). 

לצד הקרפטים המזרחיים (Carpaţii Orientali) והקרפטים הדרומיים (Carpaţii Meridionali), הקרפטים המערביים הרומנים מהווים אחת משלוש קבוצות ההרים הגדולות של רומניה.
בצפון מזרח הם גובלים ברמה הטרנסילבנית ובדרום בבקעת טימיש-צ'רנה. 

גובהם המרבים של הקרפטים המערביים הרומנים מגיע ל 1849 מ' בהרי ביהור (Munţii Bihor), בפסגה קוקרבטה מארה (Curcubăta Mare). הרכבם הגאולוגי הוא מגוון מאוד, כמעין "פסיפס פטרוגרפי": פליש, צפחה, אבן גיר ,סלעי יסוד, סלעים מותמרים. 
     
הקרפטים המערביים הרומנים מפוצלים לשלוש קבוצות הרים:
*הרי אפוסן (Munţii Apuseni) - או הקרפטים המערביים של טרנסילבניה - קבוצה צפונית, מצפון לנהר מורש
*הרי פויאנה רוסקה (Munţii Poiana Ruscă) - קבוצה אמצעית מדרום למורש, בין המישור של לוגוז', בקעת הביסטרה ובין עמק המורש
*הרי באנאט (Munţii Banatului) - בדרום-מערב רומניה, מדרום לנהר טימיש, בין המישור של לוגוז' בצפון ובין הדנובה בדרום
הפיצול לשלוש קבוצות הרים נגרם על ידי המישור של לוגוז' (Câmpia Lugojului) ועל ידי עמק המורש.
קבוצות הרים אלה כוללות בסך הכל 18 תת-קבוצות הרים.
 
הקרפטים המערביים של רומניה נקראים כך מפני שהם נמצאים רובם ככולם בשטח רומניה של ימינו. יוצאים מן הכלל הרי ורשץ, המשתייכים להרי באנאט והנמצאים בשטח סרביה.

## אפיוני הנוף
הקרפטים המערביים נוצרו על ידי קימוטה והגבהתה של קליפת הארץ בזמן האורוגנזה של הרי האלפים ועל ידי תופעות הגעש (ההרים המטליפרים). 
הקרפטים המערביים הרומנים הם הענף הקרפט עם הגבהים הקטנים ביותר, כשהפסגות בעלות גובה מרבי עולות על 1800 מ' בהרי ביהור - עם פסגת קוקרבטה מארה שמגיעה לגובה 1849 מ'. 
מבחינה פטרוגרפית הרכבם מאוד מגוון: סלעים מותמרים, סלעים געשיים, סלעי מקע, מקומטים (אבן גיר, אבן חיטה, קונגלומרטים חרס) מסודרים באופן בלתי אחיד ("מוזאיקה פטרוגרפית" - בהרי אפוסן)
ההרים מאוד מקוטעים, עם עמקים רחבים או בקעות החודרות בתוך ההרים ו"בקעות-מפרצים" בצד המערבי, עם חדירת המישורים והגבעות לתוך האזור ההררי.
*יש בהם משאבים שונים: משאבי ברזל, זהב וכסף, אלומיניום, נחושת ורב-מתכתיים, פים, סלעי בניין, כרי מרעה, יערות, מים מינרליים, אנרגיה הידרו-חשמלית, מינגרלים נדירים - כספית, מוליבדן, כרום, ניקל,מגנזיום. 
התקיים שימוש מוקדם מאוד של חלק מהמחצבים - בתקופת הברונזה, תקופת הברזל, התקופה הדקוית-רומית, ימי הביניים. גם משאבים תעשייתיים מוקדמים - תעשיית הפלדה  ברשיצה, הונדוארה. 
*ההרים מיושבים במידה רבה, קיים פוטנציאל תיירותי

## פטרוגרפיה
200px|ממוזער|שמאל|"פייטרלה אלבה" - "האבנים הלבנות" בהרי ולדיאסה
ב**קרפטים המערבים של טרנסילבניה** או **הרי אפוסן** ניתן להבחין בין הרי ביהור, המורכבים מצפחה ואבן גיר, ובין ההרים המטליפרים (עתירי המתכות Munții Metaliferi) והרי לדיאסה (Munții Vlădeasa) המורכבים מסלעי יסוד. הנוף הקרסטי מיוצג היטב בהרי אפוסן ,הידוע במערותיו כדוגמת "פשטרה אורשילור"  (Peștera Urșilor - "מערת הדובים") ו"פשטרה ונטולוי") (Peștera Vântului - "מערת הרוח"), המוכרות כשמורות טבע.

בנוסף, הקבוצה האמצעית של הקרפטים המערביים הרומנים, **הרי פויאנה רוסקה**, שגובהם המרבי הוא בפסגת פאדש (Vârful Padeș) 1,374 מ', מורכבת מצפחה גבישית.
 
באשר לקבוצה הדרומית הקרויה **הרי באנאט** ניתן להבחין בהרי סמניק (Munții Semenic), הרי לוקווה (Munții Locvei), הרי אלמז' או אלמז'ולוי (Munții Almăjului), הרי דוגנצ'ה (Munții Dognecei) המורכבים מצפחה, והרי אנינה (Munții Aninei) המורכבים מאבן גיר.

## גאוגרפיה
[200px|ממוזער|שמאל|בית מסורתי של משפחה רומנית ממוצא אצילי בכפר בוצ'ום ב[אלבה (מחוז)|מחוז אלבה. צילום מאת יאנקו יאנוש מ-1894]]
200px|ממוזער|שמאל|מראה מהרי טרסקאו במחוז אלבה
### קבוצות ההרים של הקרפטים המערביים
#### הקרפטים המערביים של טרנסילבניה או הרי אפוסן (Munţii Apuseni)
(בהונגרית: Erdélyi-középhegység או Erdélyi-szigethegység "ההרים המרכזיים של טרנסילבניה", או "האי ההררי של טרנסילבניה")

##### רכס ההרים המרכזי
*הרי ביהור (Munţii Bihorului)  (בהונגרית: Bihar-hegység או Bihari-havasok) עם הפסגה קוקורבטה מארה
*הרי ולדיאסה (Munţii Vlădeasa או Masivul Vlădeasa (בהונגרית: Vlegyásza hegység או Vigyázó או בעבר Kalota havas)
*הרי ג'ילאו (Munţii Gilăului) (בהונגרית: Gyalui-havasok)
*מונטלה מארה ("ההר הגדול", Muntele Mare) (בהונגרית: Öreghavas - "ההר הזקן")

##### מצפון לעמק של [[קרישול רפדה]]
שני הרים נמוכים:
*הרי פלופיש (Munţii Plopişului) או ההר שֶס (Muntele Şes "ההר מישור") (בהונגרית: Réz-hegység - "הר הנחושת")
*הרי מסש (Munţii Meseş) (בהונגרית Meszes-hegység)

##### רכסים מערביים
*הרי פדוריה קראיולוי (Munţii Pădurea Craiului - הרי "יער המלך") (בהונגרית Király-erdő "יער המלך")
*הרי קודרו-מומה (Munţii Codru Moma) (בהונגרית: Béli-hegység
*הרי זראנד (Munţii Zărandului) (בהונגרית -Zarándi-hegység או Hegyes Dócsa או Drócsa)

##### רכסים דרומיים
*הרי מטליפר (Munţii Metaliferi הרי המתכות או הבצר) (בהונגרית - Erdélyi érchegység "הרי הבצר" או "העפרה" של טרנסילבניה)
*הרי טרסקאו (Munţii Trascău) (בהונגרית Torockói-hegység)

#### הרי פויאנה רוסקה (Munţii Poiana Rusca)
(הרי קרחת היער של רוסקה) (בהונגרית: Ruszka-havas)

#### הרי הבאנאט או הקרפטים של באנאט (Munţii Banatului,Carpaţii Banatului)
##### ההרים של קאראש-סוורין
ממוזער|מפת הרי הקרפטים
*הרי סמניק (Munţii Semenicului)                                                                               
[200px|ממוזער|שמאל|אתר סקי בהרי סמניק על יד [רשיצה]]                       
*הרי אלמז' (Munţii Almăjului)
*הרי אנינה (Munţii Aninei )
*הרי לוקווה (Munţii Locvei )
* הרי צ'רנה (Munţii Cernei) או הרי אורשובה

##### הקרפטים הסרבים או סרביה הקרפטית
(בסרבית: Karpatska Srbija)

### עמקים בתוך ההרים (מצפון אל דרום)
*בקעת ביוש (Depresiunea Beiuș) בעמק הנהר קרישול נגרו ("הקריש השחור")
*בקעת זאראנד (Depresiunea Zarandului) בעמק הנהר קרישול אלב ("הקריש הלבן")
*בקעת קאראש-ייזריש (Depresiunea Caraș-Ezeriș) בעמק הנחל קאראש
*בקעת אלמז' (בוזוביץ') (Depresiunea Almăjului ,Bozovici) בעמק הנהר נרה

### [[מעבר הרים|מעברי הרים]]
*מעבר צ'וצ'ה (Pasul Ciucea) בין הרי לדיאסה (Munții Vlădeasa) ובין הרי פלופיש (Munții Plopiș), על הנהר קרישול רפדה (Crișul Repede - "הקריש המהיר")
*מעבר פוארטה דה פייר א טרנסילבאניי (שער הברזל של טרנסילבניה - Pasul Poarta de Fier a Transilvaniei) - בבקעת ביסטריצה (Culoarul Bistriței)
*המעבר דומשנייה (Pasul Domașnea) הקרוי גם "השער המזרחי" (Poarta Orientală ) בבקעת טימיש-צ'רנה (Culoarul Timiș-Cerna)
*קניון המורש (Defileul Mureșului)
*בקעת טימיש-צ'רנה (Culoarul Timiș-Cerna)
*בקעת ביסטרה (Culoarul Bistrei)

### קניונים (Chei - קיי)
[200px|ממוזער|שמאל|קניון טורדה ([קאילה טורזי) במחוז קלוז']]
*קאילה טורזי (Cheile Turzii -קניון של טורדה)
*קאילה נריי (Cheile Nerei - הקניון של נרה)
*קאילה קאראשולוי (Cheile Carașului הקניון של הקאראש)
*קאילה מינישולוי (Cheile Minișului)

### אקלים
מכיוון שהקרפטים המערביים נמוכים יחסית וממוקמים במערב המדינה, האקלים בהם יותר מתון מאשר בקרפטים הדרומיים או המזרחיים. הטמפרטורה השנתית הממוצעת היא בין 9-8 מעלות צלזיוס בפסגות הנמוכות במערב, 4 מעלות בהרי סמניק, ו-2 מעלות בהרי היהור. בבקעות יש היפוכי טמפרטורות. 

האזור עתיר משקעים בגלל רוחות עזות ולחות ממערב ומדרום-מערב. הכמות השנתית של משקעים היא 1200 מ"מ בהרי סמניק ו-1400 מ"מ בהרי ביהור. במדרונות המזרחיים של הרי אפוסן גורמות רוחות מסוג פן לפחות לחות ויותר חמימות.
בדרום-מערב הרי באנאט נושבת רוח האוסטר, הדרומית, ובגיאות הדנובה נושבת לעיתים רחוקות רוח חזקה הנקראת קושאבה.

## קישורים חיצוניים
 
*הקרפטים המערביים הרומנים באתר גאוגרפי רומני
* מפה אינטראקטיבית של הקרפטים המערביים הרומנים
* הקרפטים המערביים הרומנים באתר הרומני "מפת התייר"
*באנציקלופדיה של רומניה ברשת
*Paula Adriana Datcu, Zamfir Datcu (מסלטינה, אולט) - הקרפטים המערביים השיעור 6 - גאוגרפיה - חומר מסייע לתלמידים  בכיתה ח' -  אגף הפיקוח מחוז קובסנה - משרד החינוך של רומניה
 
קטגוריה:הרי הקרפטים
קטגוריה:רומניה: גאוגרפיה